kardosdrur/scandi-wiki huggingface dataset:
Signe Lynggaard Madsen

Signe Lynggaard Madsen (født 2. maj 1974 i København) har siden maj 2011 været administrerende direktør for SKI – Staten og Kommunernes Indkøbsservice A/S. 

Signe Lynggaard Madsen er uddannet cand.scient.pol. fra Københavns Universitet i 1999.

Inden sin konstituering som adm. direktør for SKI i december 2010 havde Signe Lynggaard Madsen været ti år i Finansministeriet. Her var hun som kontorchef for Statens Indkøb ansvarlig for at opbygge og implementere det statslige indkøbsprogram, mens hun efterfølgende som kontorchef i Center for Effektivisering og Digitalisering bl.a. var ansvarlig for udbudspolitik, indkøbspolitik og konkurrenceudsættelse.

Signe Lynggaard Madsen var 36 år, da hun blev konstitueret administrerende direktør i SKI. Det skete, da SKI’s bestyrelse i kølvandet på massiv kritik af SKI afskedigede den daværende tomandsdirektion. I sin første tid som direktør var Signe Lynggaard Madsens erklærede mål derfor at foretage et reelt turnaround og genvinde det offentliges tillid til SKI og sikre det offentlige juridisk holdbare indkøbsaftaler, der er lette at anvende og med konkurrencedygtige priser, der rammer kundernes behov. Og fremfor alt gennem åben og ærlig dialog med både det offentlige, leverandørerne og andre interessenter omkring offentligt indkøb.

De sidste ti år har SKI udvidet sin aftaleportefølje betragteligt, og omsætningen på SKI’s rammeaftaler har været støt stigende. Det samme har kundetilfredsheden. Signe Lynggaard Madsen har de senere år udvidet SKI’s mål om at skabe større økonomisk råderum i den offentlige sektor til også at fokusere på, hvordan man kan bruge fællesoffentlige indkøb som løftestang for blandt andet ordentlighed og bæredygtig udvikling i den offentlige sektor.

Signe Lynggaard Madsen er blandt andet medlem af KL’s bankråd, Forum for Offentlig-Privat Samarbejde og IT-projektrådet i Københavns Kommune.

I 2017 blev Signe Lynggaard Madsen ridder af 1. grad af Dannebrogsordenen.

Privat er Signe Lynggaard Madsen gift med Kasper Mahon Andreasen, og sammen har de to børn.

Eksterne henvisninger 

 KL’s bankråd 
 Forum for udbud 
 IT-projektrådet i Københavns Kommune 

Direktører fra Danmark
Aneja Beganovič

Aneja Beganovič (født 9. november 1997) er en slovensk håndboldspiller, som spiller i Nantes Loire Atlantique Handball og Sloveniens kvindehåndboldlandshold.

Referencer 

Håndboldspillere fra Slovenien
Gordana Mitrović

Gordana Mitrović (født 19. september 1996) er en serbisk/tysk håndboldspiller, som spiller i Nantes Loire Atlantique Handball og Serbiens kvindehåndboldlandshold.

Referencer 

Håndboldspillere fra Serbien
Håndboldspillere fra Tyskland
Håndboldspillere fra Nantes Atlantique Handball
Janni Thomsen

Janni Thomsen (født 16. februar 2000) er en dansk fodboldspiller, der spiller midtbane for norske Vålerenga i Toppserien og Danmarks kvindefodboldlandshold.

Hun fik officielt debut på det danske A-landshold den 4. marts 2020, mod  ved Algarve Cup. I juni 2022 blev hun også udtaget, for første gang, til den endelige trup ved EM i fodbold 2022 i England. Forinden scorede Thomsen det første mål i den historiske kamp mod  i Parken, hvor rekorden for flest tilskuer til en kvindefodboldkamp i Danmark blev slået med 21.542 tilskuere. Hun blev også udtaget til U/19-EM i fodbold 2018 i Schweiz, hvor Danmark historisk nåede semifinalen.

Karriere

Landsholdsstastistik

Internationale mål
Danmarks scoringer og  resulterer ses først.

Meritter 
Elitedivisionen
Bronze: 2019

Referencer

Eksterne henvisninger 
 

Kvindelige fodboldspillere fra Danmark
Fodboldspillere fra Team Viborg
Fodboldspillere fra VSK Aarhus (kvinder)
Midtbanespillere (fodbold)
Personer fra Kjellerup
Decatur

Decatur kan henvise til:

Steder i USA 
 Decatur, Alabama, county-sæde for Morgan County
 Decatur metropolitan area, Alabama
 Decatur, Arkansas, en by
 Decatur, Georgia, county-sæde for DeKalb County
 Decatur, Illinois, county-sæde for Macon County
 Lake Decatur, et reservoir i den by
 Decatur, Indiana, county-sæde for Adams County
 Decatur City, Iowa, en by i Decatur County
 Decatur, Kentucky, et kommunefri område i Russell County
 Decatur, Michigan, en landsby
 Decatur, Mississippi, county-sæde for Newton County
 Decatur, Missouri, en spørgelsesby
 Decatur, Nebraska, en landsby
 Decatur, New York, en by
 Decatur, Ohio, et kommunefri område
 Decatur, Tennessee, county-sæde for Meigs County
 Decatur, Texas, county-sæde for Wise County
 Decatur, Washington, et kommunefri område
 Decatur, Wisconsin, en by
 Decatur County (flertydig)
 Decatur Township (flertydig)
 Decatur Island, en af San Juan Islands i staten Washington

Andet 
 34351 Decatur - en asteroide
David Šain

David Šain (født 8. februar 1988 i Osijek, Jugoslavien) er en kroatisk roer.

Šain var med i den kroatiske dobbeltfirer, der vandt sølv ved OL 2012 i London. Bådens øvrige besætning var Martin Sinković, Valent Sinković og Damir Martin. Kroaterne måtte i finalen se Tyskland vinde guld, mens Australien tog bronzemedaljerne. 

Šain har desuden vundet to VM-guldmedaljer i dobbeltfirer, i henholdsvis 2010 og 2013, mens det i 2011 blev til en bronzemedalje.

OL-medaljer 
 2012:  Sølv i dobbeltfirer

Referencer

Eksterne henvisninger 

Roere fra Kroatien
Personer fra Osijek
Damir Martin

Damir Martin (født 14. juli 1988 i Vukovar, Jugoslavien) er en kroatisk roer og dobbelt olympisk medaljevinder.

Martin var med i den kroatiske dobbeltfirer, der vandt sølv ved OL 2012 i London. Bådens øvrige besætning var Martin Sinković, Valent Sinković og David Šain. Kroaterne måtte i finalen se Tyskland vinde guld, mens Australien tog bronzemedaljerne. Fire år senere vandt Martin sølv i singlesculler ved OL 2016 i Rio de Janeiro, kun besejret af newzealænderen Mahé Drysdale. 

Martin har desuden vundet to VM-guldmedaljer i dobbeltfirer, i henholdsvis 2010 og 2013, og to EM-guldmedaljer i singlesculler, i henholdsvis 2015 og 2016.

OL-medaljer 
 2012:  Sølv i dobbeltfirer
 2016:  Sølv i singlesculler
 2020:  Bronze i singlesculler

Referencer

Eksterne henvisninger 

Roere fra Kroatien
Deltagere for Kroatien ved sommer-OL 2012
Deltagere for Kroatien ved sommer-OL 2016
Deltagere for Kroatien ved sommer-OL 2020
Olympiske medaljevindere i roning 
Olympiske sølvmedaljevindere fra Kroatien
Olympiske bronzemedaljevindere fra Kroatien
Medaljevindere ved sommer-OL 2012 
Medaljevindere ved sommer-OL 2016
Medaljevindere ved sommer-OL 2020
Luca Agamennoni

Luca Agamennoni (født 8. august 1980 i Livorno) er en italiensk tidligere roer og dobbelt olympisk medaljevinder.

Agamennoni roede i flere forskellige bådtyper, og hans første store internationale resultat kom i 2001, hvor han var med til at vinde VM-sølv i firer med styrmand. De følgende år roede han også blandt andet dobbeltfirer og firer uden styrmand, og det var i sidstnævnte båd, han deltog i OL 2004 i Athen sammen med Lorenzo Porzio, Dario Dentale og Raffaello Leonardo. I det indledende heat blev italienerne nummer to, hvorpå de blev nummer tre i semifinalen. I finalen var Storbritannien stærkest og vandt guld, mens Canada under en tiendedel sekund bagefter blev toer og Italien et pænt stykke derefter blev treer.

I 2005 roede han toer uden styrmand sammen med Dario Lari og de vandt bronze ved VM. I 2006 kom han med i den italienske otter, der vandt VM-sølv det år. Han var med i italienernes dobbeltfirer sammen med Simone Venier, Rossano Galtarossa og Simone Raineri ved OL 2008 i Beijing. De blev nummer to i indledende heat, ganske tæt på Australien, der satte ny olympisk rekord, og de vandt derpå deres semifinale. I finalen var de forsvarende verdensmestre fra Polen dog hurtigst og vandt sikkert guldet, mens Italiens sølvmedaljer var næsten lige så sikre foran Frankrig på tredjepladsen.

Ved VM 2010 var han med til at vinde VM-sølv i dobbeltfireren, og i 2011 var han med til at vinde EM-bronze i firer uden styrmand.

Ved OL 2012 i London var han igen med i firer uden styrmand, der her blev nummer otte. I 2016 var han med til at vinde EM-bronze i otteren, hvilket samtidig gav kvalifikation til OL 2016 i Rio de Janeiro. Her var han også med, men italienerne måtte tage til takke med sidstepladsen i indledende heat og sidstepladsen i opsamlingsheatet, og dermed var de eneste nation, der ikke gik i finalen, og endte på en syvendeplads. Herefter indstillede Agamennoni sin internationale karriere.

OL-medaljer 
 2004:  Bronze i firer uden styrmand
 2008:  Sølv i dobbeltfirer

Referencer

Eksterne henvisninger 

Roere fra Italien
Personer fra Livorno
Deltagere for Italien ved sommer-OL 2004
Deltagere for Italien ved sommer-OL 2008
Deltagere for Italien ved sommer-OL 2012
Deltagere for Italien ved sommer-OL 2016
Olympiske sølvmedaljevindere fra Italien
Olympiske bronzemedaljevindere fra Italien
Simone Venier

Simone Venier (født 26. august 1984 i Latina) er en italiensk roer og femdobbelt OL-deltager.

Veniers første store internationale resultat var en junior-VM-guldmedalje i dobbeltfirer i 2002. Han har siden roet i mange forskellige bådtyper, men det er mest dobbeltfireren, der har været hans bådtype. 

Han var første gang med til OL i 2004 i Athen, hvor han var med i den italienske dobbeltfirer, der blev nummer ti. 

Han var med til at blive toer i dobbeltfireren ved EM i roning i 2007, og ved OL 2008 i Beijing stillede han op i denne båd sammen med Luca Agamennoni, Rossano Galtarossa og Simone Raineri. De blev nummer to i det indledende heat og vandt derpå semifinalen. I finalen kunne de dog ikke følge med de polske verdensmestre fra de seneste tre år, men sikrede sig en sølvmedalje, mens Frankrig blev nummer tre.

Venier var med til at vinde VM-sølv i dobbeltfireren i 2010, mens de ved OL 2012 i London måtte tage til takke med en andenplads i B-finalen og en samlet ottendeplads. I 2016 skiftede Venier til otteren, og denne båd sikrede sig OL-deltagelse ved at blive nummer tre ved det europæiske udtagelsesstævne. Ved OL 2016 blev de imidlertid nummer syv og sidst.

I 2020 vendte han tilbage til dobbeltfireren og var med til at blive nummer to ved EM, mens de året efter blev europamestre. Ved OL 2020 i Tokyo (afholdt 2021) kom den italienske dobbeltfirer med Venier i A-finalen, hvor de endte på en femteplads.

Simone Venier er søn af Annibale Venier, der også var roer og deltog i to olympiske lege.

OL-medaljer 
 2008:  Sølv i dobbeltfirer

Referencer

Eksterne henvisninger 

Roere fra Italien
Olympiske medaljevindere i roning 
Deltagere for Italien ved sommer-OL 2004
Deltagere for Italien ved sommer-OL 2008
Deltagere for Italien ved sommer-OL 2012
Deltagere for Italien ved sommer-OL 2016
Deltagere for Italien ved sommer-OL 2020
Olympiske sølvmedaljevindere fra Italien
Medaljevindere ved sommer-OL 2008
David Kopřiva

David Kopřiva (født 18. oktober 1979 i Prag, Tjekkoslovakiet) er en tjekkisk tidligere roer.

Kopřiva vandt sølv for Tjekkiet ved OL 2004 i Athen i disciplinen dobbeltfirer, efter en finale hvor tjekkerne kun blev besejret af Rusland. Bådens øvrige besætning var Tomáš Karas, Jakub Hanák og David Jirka. Han var desuden med til at vinde VM-sølv i samme disciplin ved VM 2003 i Italien.

OL-medaljer 
 2004:  Sølv i dobbeltfirer

Referencer

Eksterne henvisninger 

Roere fra Tjekkiet
Personer fra Prag
Tomáš Karas

Tomáš Karas (født 16. maj 1975 i Prag, Tjekkoslovakiet) er en tjekkisk tidligere roer.

Karas vandt sølv for Tjekkiet ved OL 2004 i Athen i disciplinen dobbeltfirer, efter en finale hvor tjekkerne kun blev besejret af Rusland. Bådens øvrige besætning var David Kopřiva, Jakub Hanák og David Jirka.

OL-medaljer 
 2004:  Sølv i dobbeltfirer

Referencer

Eksterne henvisninger 

Roere fra Tjekkiet
Personer fra Prag
Jakub Hanák

Jakub Hanák (født 26. marts 1983 i Uherské Hradiště, Tjekkoslovakiet) er en tjekkisk tidligere roer.

Hanák vandt sølv for Tjekkiet ved OL 2004 i Athen i disciplinen dobbeltfirer, efter en finale hvor tjekkerne kun blev besejret af Rusland. Bådens øvrige besætning var David Kopřiva, Tomáš Karas og David Jirka. Han deltog i samme disciplin ved OL 2008 i Beijing, hvor tjekkerne sluttede på 10. pladsen.

Hanák var desuden med til at vinde VM-sølv i dobbeltfirer ved VM 2003 i Italien.

OL-medaljer 
 2004:  Sølv i dobbeltfirer

Referencer

Eksterne henvisninger 

Roere fra Tjekkiet
David Jirka

David Jirka (født 4. januar 1982 i Jindřichův Hradec, Tjekkoslovakiet) er en tjekkisk tidligere roer.

Jirka vandt sølv for Tjekkiet ved OL 2004 i Athen i disciplinen dobbeltfirer, efter en finale hvor tjekkerne kun blev besejret af Rusland. Bådens øvrige besætning var David Kopřiva, Tomáš Karas og Jakub Hanák. Han deltog i samme disciplin ved OL 2008 i Beijing, hvor tjekkerne sluttede på 10. pladsen.

Jirka var desuden med til at vinde VM-sølv i dobbeltfirer ved VM 2003 i Italien, samt EM-bronze i otter ved EM 2012, også i Italien.

OL-medaljer 
 2004:  Sølv i dobbeltfirer

Referencer

Eksterne henvisninger 

Roere fra Tjekkiet
Jochem Verberne

Joachim ”Jochem” Hermanus Jacobus Verberne (født 19. januar 1978 i Alkmaar) er en hollandsk tidligere roer.

Verberne deltog i  OL 2000 i Sydney i dobbeltfirer. Med en andenplads i indledende heat gik hollænderne i semifinalen, hvor de med en ny andenplads kvalificerede sig til A-finalen. Her måtte de se sig besejret af den italienske båd, men med andenpladsen blev det til sølv for Verberne og holdkammeraterne, Michiel Bartman, Dirk Lippits og Diederik Simon.

OL-medaljer 
 2000:  Sølv i dobbeltfirer

Referencer

Eksterne henvisninger 

Roere fra Holland
Personer fra Alkmaar
Deltagere for Holland ved sommer-OL 2000
Olympiske sølvmedaljevindere fra Holland
Dirk Lippits

Dirk Reinier Lippits (født 2. maj 1977 i Geldrop) er en hollandsk tidligere roer.

Lippits deltog i OL 2000 i Sydney i dobbeltfirer. Med en andenplads i indledende heat gik hollænderne i semifinalen, hvor de med en ny andenplads kvalificerede sig til A-finalen. Her måtte de se sig besejret af den italienske båd, men med andenpladsen blev det til sølv for Lippits og holdkammeraterne, Michiel Bartman, Jochem Verberne og Diederik Simon.

Ved OL 2004 i Athen stillede Lippits op i singlesculler, og efter en tredjeplads i indledende heat, kvalificerede han sig med en andenplads i opsamlingsheatet til semifinalen. En femteplads her betød, at han kom i C-finalen, og en fjerdeplads her gav ham en samlet placering som nummer 16 blandt de 29 deltagere.

OL-medaljer 
 2000:  Sølv i dobbeltfirer

Referencer

Eksterne henvisninger 

Roere fra Holland
Deltagere for Holland ved sommer-OL 2000
Deltagere for Holland ved sommer-OL 2004
Olympiske sølvmedaljevindere fra Holland
Diederik Simon

Diederik Rudolf Simon (født 10. april 1970 i Bloemendaal) er en hollandsk tidligere roer og olympisk guldvinder.

Deiderik Simon har deltaget i fem olympiske lege i løbet af sin karriere. 

Han var første gang med ved OL 1996 i Atlanta, hvor han som del af den hollandske otter, som efter sejr i det indledende heat gentog bedriften i finalen og dermed sikrede sig guldet i disciplinen. De øvrige roere i båden var Henk-Jan Zwolle, Michiel Bartman, Koos Maasdijk, Niels van der Zwan, Ronald Florijn, Nico Rienks, Niels van Steenis samt styrmand Jeroen Duyster. 

Ved OL 2000 i Sydney stillede han op i dobbeltfirer. Med en andenplads i indledende heat gik hollænderne i semifinalen, hvor de med en ny andenplads kvalificerede sig til A-finalen. Her måtte de se sig besejret af den italienske båd, men med andenpladsen blev det til sølv for Simon og holdkammeraterne, Jochem Verberne, Dirk Lippits og Michiel Bartman.

Ved OL 2004 i Athen var Simon tilbage i otteren, der vandt sølv efter en finale, hvor USA vandt guld mens Australien tog bronzemedaljerne. Resten af den hollandske båd bestod af Matthijs Vellenga, Gijs Vermeulen, Jan-Willem Gabriëls, Daniël Mensch, Gerritjan Eggenkamp, Geert-Jan Derksen, Michiel Bartman og styrmand Chun Wei Cheung. Sølvmedaljerne kom i hus, efter at hollænderne var blevet nummer to i sit indledende heat og derpå vandt deres opsamlingsheat. I finalen kom hollænderne langsomt fra start og var blot nummer fem midtvejs, inden de i sidste halvdel af løbet var hurtigst og ved målstregen var lidt over et sekund efter de amerikanske vindere, men mere end halvandet sekund foran australierne på tredjepladsen.

Ved legene fire år senere i Beijing deltog Diederik Simon igen i otteren, der denne gang havde havde en helt ny besætning (bortset fra Simon). Efter en tredjeplads i indledende heat og igen i opsamlingsheatet var hollænderne klar til A-finalen, hvor de roede sig til en fjerdeplads.

Simon deltog ved sit sidste OL i 2012 i London, også denne gang i otteren. Den hollandske båd indledte med at blive nummer tre i første runde, hvorpå en tredjeplads i opsamlingsheatet var nok til at give adgang til A-finalen. Her udkæmpede de en hård kamp med tre andre både om bronzemedaljerne, men endte med at blive nummer fem cirka et halvt sekund efter briterne på tredjepladsen.

Diederik Simon har desuden vundet en guld, to sølv- og en bronzemedalje ved VM i dobbeltfirer og otter undervejs i sin karriere.

OL-medaljer 
 1996:  Guld i otter
 2000:  Sølv i dobbeltfirer
 2004:  Sølv i otter

Referencer

Eksterne henvisninger 

Roere fra Holland
Deltagere for Holland ved sommer-OL 1996
Deltagere for Holland ved sommer-OL 2000
Deltagere for Holland ved sommer-OL 2004
Deltagere for Holland ved sommer-OL 2008
Deltagere for Holland ved sommer-OL 2012
Olympiske mestre fra Holland
Olympiske sølvmedaljevindere fra Holland
Michiel Bartman

Michiel Bernhard Emiel Marie Bartman (født 19. maj 1967 i Badhoevedorp) er en hollandsk tidligere roer og olympisk guldvinder samt nuværende rotræner.

Bartman var første gang med ved OL 1996 i Atlanta, hvor han som del af den hollandske otter, som efter sejr i det indledende heat gentog bedriften i finalen og dermed sikrede sig guldet i disciplinen. De øvrige roere i båden var Henk-Jan Zwolle, Diederik Simon, Koos Maasdijk, Niels van der Zwan, Ronald Florijn, Nico Rienks, Niels van Steenis samt styrmand Jeroen Duyster.

Ved OL 2000 i Sydney stillede han op i dobbeltfirer. Med en andenplads i indledende heat gik hollænderne i semifinalen, hvor de med en ny andenplads kvalificerede sig til A-finalen. Her måtte de se sig besejret af den italienske båd, men med andenpladsen blev det til sølv for Bartman og holdkammeraterne, Jochem Verberne, Dirk Lippits og Diederik Simon.

Bartman deltog for sidste gang ved OL i 2004 i Athen, hvor han var tilbage i otteren, der vandt sølv efter en finale, hvor USA vandt guld mens Australien tog bronzemedaljerne. Resten af den hollandske båd bestod af Matthijs Vellenga, Gijs Vermeulen, Jan-Willem Gabriëls, Daniël Mensch, Gerritjan Eggenkamp, Geert-Jan Derksen, Diederik Simon og styrmand Chun Wei Cheung. Sølvmedaljerne kom i hus, efter at hollænderne var blevet nummer to i sit indledende heat og derpå vandt deres opsamlingsheat. I finalen kom hollænderne langsomt fra start og var blot nummer fem midtvejs, inden de i sidste halvdel af løbet var hurtigst og ved målstregen var lidt over et sekund efter de amerikanske vindere, men mere end halvandet sekund foran australierne på tredjepladsen.

I løbet af sin karriere vandt Bartman desuden fire VM-guld og to VM-sølv.

Efter OL 2004 sluttede han sin aktive karriere og begyndte i stedet som træner. I den funktion har han siden arbejdet i USA ved blandt andet Harvard University.

OL-medaljer 
 1996:  Guld i otter
 2000:  Sølv i dobbeltfirer
 2004:  Sølv i otter

Referencer

Eksterne henvisninger 

Roere fra Holland
Deltagere for Holland ved sommer-OL 1996
Deltagere for Holland ved sommer-OL 2000
Deltagere for Holland ved sommer-OL 2004
Olympiske mestre fra Holland
Olympiske sølvmedaljevindere fra Holland
Tim Young

Timothy Paul "Tim" Young (født 9. april 1969 i Moorestown, New Jersey, USA) er en amerikansk tidligere roer.

Young vandt sølv ved OL 1996 i Atlanta, som del af den amerikanske dobbeltfirer. Bådens øvrige besætning var Brian Jamieson, Eric Mueller og Jason Gailes. Amerikanerne blev i finalen besejret af Tyskland, mens Australien tog bronzemedaljerne.

OL-medaljer 
 1996:  Sølv i dobbeltfirer

Referencer

Eksterne henvisninger 

Roere fra USA
Personer fra New Jersey
Brian Jamieson

Brian Jamieson (født 7. marts 1969 i Livingston, New Jersey, USA) er en amerikansk tidligere roer.

Jamieson vandt sølv ved OL 1996 i Atlanta, som del af den amerikanske dobbeltfirer. Bådens øvrige besætning var Tim Young, Eric Mueller og Jason Gailes. Amerikanerne blev i finalen besejret af Tyskland, mens Australien tog bronzemedaljerne.

OL-medaljer 
 1996:  Sølv i dobbeltfirer

Referencer

Eksterne henvisninger 

Roere fra USA
Personer fra New Jersey
Eric Mueller

Eric C. Mueller (født 6. november 1970 i Kansas City, Missouri, USA) er en amerikansk tidligere roer.

Mueller vandt sølv ved OL 1996 i Atlanta, som del af den amerikanske dobbeltfirer. Bådens øvrige besætning var Tim Young, Brian Jamieson og Jason Gailes. Amerikanerne blev i finalen besejret af Tyskland, mens Australien tog bronzemedaljerne. Han deltog desuden i disciplinen firer uden styrmand ved OL 2000 i Sydney, hvor amerikanerne endte på 5. pladsen.

OL-medaljer 
 1996:  Sølv i dobbeltfirer

Referencer

Eksterne henvisninger 

Roere fra USA
Personer fra Kansas City
Jason Gailes

Jason B. Gailes (født 28. marts 1970 i Dighton, Massachusetts, USA) er en amerikansk tidligere roer.

Gailes vandt sølv ved OL 1996 i Atlanta, som del af den amerikanske dobbeltfirer. Bådens øvrige besætning var Tim Young, Brian Jamieson og Eric Mueller. Amerikanerne blev i finalen besejret af Tyskland, mens Australien tog bronzemedaljerne.

OL-medaljer 
 1996:  Sølv i dobbeltfirer

Referencer

Eksterne henvisninger 

Roere fra USA
Personer fra Massachusetts
Olympiske sølvmedaljevindere fra USA
Olympiske medaljevindere i roning
Medaljevindere ved sommer-OL 1996
Per Sætersdal

Per Albert Sætersdal (født 18. maj 1964 i Bergen) er en norsk tidligere roer.

Sætersdal var første gang med til de olympiske lege i 1988 i Seoul, hvor han roede dobbeltsculler sammen med Kjell Voll. Duoen endte på en samlet elvteplads. 

Ved legene fire år senere i Barcelona stillede han sammen med Kjetil Undset, Lars Bjønness og Rolf Thorsen op i dobbeltsculler. Nordmændene vandt deres indledende heat og kvalificerede sig til finalen med en andenplads i semifinalen efter Italien. I finalen holdt de italienerne bag sig, men den tyske båd vandt med næsten to sekunders forspring til nordmændene, der dermed genvandt deres sølvmedaljer fra 1988. 

Sætersdal vandt desuden en VM-bronzemedalje i 1990 i singlesculler.

OL-medaljer 
 1992:  Sølv i dobbeltfirer

Referencer

Eksterne henvisninger 

Roere fra Norge
Personer fra Bergen
Deltagere for Norge ved sommer-OL 1988
Deltagere for Norge ved sommer-OL 1992
Olympiske sølvmedaljevindere fra Norge